نیجریه‌نین قوزئی-دوغوسوندا اوردو ایله ترور تشکیلاتی بوکو حرام آراسیندا چیخان چاتیشمادا 4 عسگر اؤلوب.
اوردو سؤزچوسو ساگیر موسا، اؤرگوتون، یوب ایالتینه باغلی بونویادی بؤلگه‌سینده نیظامی نقطه‌سینه سالدیری تشکیل ائتدیگینی بیلدیریب.
موسا، سالدیرینین آردین‌دان چیخان چاتیشمادا 5 عسگرین ده یارالاندیغینی قئید ائتدی.
چاتیشمادا 5 ترورچونون اؤلدورولدوگونو ایفاده ائدن موسا، تشکیلات عضو‌لرینه عایید چوخ سایدا موتوسیکلت و مهمات اله کئچیریلدیگینی دئییب.
نیجریه‌ده 2000‌لی ایللرین باشین‌دان بو یانا وارلیق گؤسترن ترور تشکیلاتی بوکو حرام 2009‌دان اعتباراً کئچیردیگی کوتلوی شیدت اعتراض‌لاریندا 20 مین‌دن آرتیق اینسان اؤلوب.
تشکیلات، 2015دن بو یانا اؤلکه‌نین سرحد قونشولاری کامرون، چاد و نیجرده ده سالدیری‌لار حیاتا کئچیریب. تشکیلاتین، چاد گؤلو منطقه‌سین‌دکی سالدیری‌لاریندا ان آز 2 مین نفر اؤلوب.
قدیم بوکو حرام سؤزچوسو ابو موساب البارناوی‌نین2016دا تشکیلاتین یئنی لیدری تعیین اولونماسی، 2009‌دان بو یانا لیدر اولان ابوبکر شکاو ایله ابوبکر بارناوی آراسیندا تشکیلات ایچینده موباحیثه‌لره و بؤلونمه‌یه سبب اولموشدو.
